# metadata.dc.description.abstract[].value
Aquestes darreres setmanes he sentit en diversos mitjans que 'el sector educatiu no ha perdut múscul', arran de les mobilitzacions que s'han produït. Si se'm permet dir-ho, penso que el sector educatiu, i molt especialment els i les docents, sempre ha tingut múscul. Perquè l'educació ha de ser, precisament, un exercici aeròbic (en el sentit de ben oxigenat) de musculació intel·lectual, cognitiva i socioemocional; per tant, en definitiva, un exercici de musculació personal i social eminentment vivencial. Es parla molt d'educació, de millores educatives, de currículums i de competències i d'horaris. Se'n parla tant i des de fa tant de temps -amb una certa sensació paradoxal de precipitació que no fa justícia als professionals que hi treballen- que algunes persones potser fins i tot han començat a ser-ne refractàries.

# metadata.dc.source[].value
Divulgació i Premsa (Genètica, Microbiologia i Estadística)